
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
26 ΜΑΡΤΙΟΥ 1986 


ΤΕΥΧΟΣ ΠΡΩΤΟ 


ΑΡΙΘΜΟΙ ΦΥΛΛΟΥ 

30 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

80. Ανώνυμες ίΕΙταιρίεις που σννιστούν Οργανισμοί Τοπι¬ 
κής Αυτοδιοίκησης κάι Συνεταιρισμοί, Δημοτικές ή 


Κοινοτικές εταιρίες λαϊκής βάσης.1 

■81.Τροποποίηση διατάΙξέιων του αχό 2.8.58 Β.Δ. «περί 
Οργανισμού Σχολής Δοκίμων Σημαιοφόρων Λιμενι¬ 
κών» ειδικά για την τάξη 1985 — 86. .. 2 

82. Σύσταση μόνιμων δέσεων και κλάδων Τεχνικού .Προ¬ 

σωπικού στο Ταμείο Χρηματοδοτήσεως Δικαστικών 
Κτιρίων. .3 

83. Σνιμινόοφωτη προς τις διατάξει της 82/565/ΪΕΟΙΚ 


απόφασης τον Συμβουλίου των Ευρωπαϊκών Κοινοτή¬ 
των «περί συν άψε ιο ς της συμφωνίας σχετικά με τις 
έκτοικτες διεθνείς επιβατικές οδικές γραμμές που εκ- 
τελούνται με πούλμαν και λεωφορεία (Α8011)» και 
λήψη μέτρων σε εκτέλεση του Κανονισμού 56/1983 

των ίδιων Κοινοτήτων. ...4 

ΔΙΟΡΘΩΧΕΙΧ ΧΦΑΑΜΑΤΩΝ 

Διόρθωση σφάλματος στο Π. Δ/γμα 611/3,12.85 αρμο¬ 
διότητας Υπουργείου Εσωτερικών και Δημ. Τάξης.. 5 

ΔΙΑΤΑΓΜΑΤΑ 

- <\; 

ΠΡΟΕΔΡΙΚΟ ΔΙΑΤΑΓΜΑ ΥιΓΤ ΑΡΙΘ. 80 

Ανώνυμες Εταιρείες 'που συνιστοΰν Οργανισμοί Τοπικής 
Αυτοδιοίκησης και Συνεταιρισμοί, Δημοτικές ή Κοι¬ 
νοτικές Εταιρείες λαϊκής βάσης. 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη ’ . 

1. Τις διατάξεις των άρθρων 44 παρ. 4 και 45 παρ. 4 . 
του Νόμου 1416/1984 (ΦΕΚ Α 18/21.2.1984) και του 
Ν. 1558/1985. 

2. Τη με αριθμό 776/25.9.1985 γνωμοδότηση του 
Συμβουλίου της Επικρατείας. 

Με πρόταση των Υίπουργών Εσωτερικών και Δημόσιας 
Τάξης. Εθνικής Οικονομίας. Γεωργίας και Εμπορίου, απο¬ 
φασίζουμε: 


ΚΕΦΑΛΑΙΟ Α'. 

ΑΝΩΝΥΜΕΣ ΕΤΑΙΡΙΕΣ ΜΕ ΣΥΝΕΤΑΙΡΙΣΜΟΥΣ 
. (άρθρου 44 Ν. 1416/1984). 

Άρθρο 1. 

Σύσταση - επωνυμία - σκοπός - έδρα 
διάρκεια της εταιρίας. 

1. Οργανισμοί τοπικής αυτοδιοίκησης (δήμοι και κοινότη¬ 
τες), τοπικές ενώσεις δήμων και κοινοτήτων ^συνεταιρισμοί 
και φορείς του δημόσιου τομέα της παραγρ. 6 του άρ,θρου 1 
του νόμου 1256/1982, μπορούν να συνιστούν ανώνυμες εται¬ 
ρίες, σύμφωνα με τις διατάξεις του νόμου 2190/1920, τις 
διατάξεις της παραγρ - . 6 του άρθρου 205 του νόμου ΙΟ&ο/ 
1980 και του άρθρου 44 του νόμου 1416/1984, καθώς και 
τις διατάξεις του διατάγματος χυτού. 

2. Για την επωνυμία, τρ σκοπό, την έδρα και τη διάρκεια 
της εταιρίας ισχύει η νομοθεσία για τις ανώνυμες εταιρίες. 

Άρθρο 2. 

Μετοχικό κεφάλαιο - μετοχές - μέτοχοι. 

1. Για τις μετοχές της εταιρίας, κοινές και .προνομιού¬ 
χες, εφαρμόζονται, οι όροι των εδαφ. α' και β' της παραγρ. 
2 του άρθρου 44 του νόμου 1416/1984. Οι προνομιούχες 
μετοχές μπορούν να αποκτηθούν από οποιοδήποτε φυσικό ή 
νομικό πρόσωπο με τους ειδικότερους περιορισμούς που ορί¬ 
ζει το καταστατικό. 

2. Για την έκδοση, μεταίίβασηι. αντικατάσταση, και εξα¬ 

γορά μετοχών, ομολογιών και ιδρυτικών τίτλων, καθώς και 
για την αύξηση του μετοχικού κεφαλαίου της εταιρείας, ισχύει 
η νομοθεσία για τις ανώνυμες εταιρίες και οι' όροι του κα¬ 
ταστατικού, αλλά σε οποιαδήποτε περίπτωση μεταβίβασης 
κοινών μετοχών ή αύξησης του μετοχικού κεφαλαίου με κοι¬ 
νές μετοχές, εφαρμόζονται οι όροι των εδαφ. α' και β' της 
παραγρ. 2 του άρθρου 44 του νόμου 1416/1984, εκτός αν 
πρόκειται για μετατροπή της εταιρίας σε άλλη μορφή, οπότε 
εφαρμόζονται οϊ διατάξεις του άρθρου 9 του διατάγματος 
αυτού. ■ -... 

3. Για τα δικαιώματα και τις υποχρεώσεις των μετόχων, 
ισχύει η νομοθεσία για τις ανώνυμες εταιρίες και οι όρο 
του καταστατικού, σε συνδυασμό.με το άρθρο 44 του νόμου 
1416/1984 και τις διατάξεις του διατάγματος αυτού. 

( 2 ) 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙβ. 82 


Τροποποίηση διατάξεων του από 2.8.1958 Β.Δ. «περί 

Οργανισμού Σχολής Δοκίμων Σημαιοφόρων Λιμενικο'ιν» 

ειδικά για την τάξή 1985 - 1986. 

Ο ΠΡΟΕΔΡΟΣ 

ΓΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

α) Το άρθρο 1 παρ'. 1 και 2 και το άρθρο 2 παρ. 1 του 
Ν.Δ 3596/1956 «περί αρμοδιοτήτων Υπουργείου Εθνι¬ 
κής Αμύνης επί θεμάτων αφορώντων την συμβολήν του 
Λιμενικού Σώματος εις την Εθνικήν Άμυναν και Ασφά¬ 
λειαν της Χώρας», (ΦΕΚ 240/Λ). 

β) Τα άρθρα 1, 3 του Α.Ν. 428/1937 «περί της εν τω 
Βασ. Ναυτικώ Εκπαιδεύσεως»; (ΦΕΚ 15/Α). 

γ) Το Ν. 1014/1949 «περί κατατάξεως Λιμενικών 
Δοκίμων και ^Κανονισμού της αρχαιότητάς των ως Αξιω¬ 
ματικοί», όπωε τροποποιήθηκε αργότερα και ισχύει σή¬ 
μερα, (ΦΕΚ 159Α). · 

δ) Το Ν.Δ. Ί320/72 «περί καθορισμού ειδικοτήτων 
των στελεχών του ΑΣ, αυξήσεως των οργανικών θέσεων 
και κατανομής και πληρώσεως τούτων», (ΦΕΚ 238 Α). 

ε) Την Απόφαση του Πρωθυπουργού Τ. 49/31.7.85 
για «Ανάθεση αρμοδιοτήτων Υπουργού Εθνικής Άμυνας 
στον Αναπληρωτή Υπουργό Εθνικής Άμυνας Αντώνη 
Δροσογιάννη» (ΦΕΚ 480Β/1.8.85). 

στ) Το 'άρθρο 18 υποπαράγραφο 1ι του Ν. 660/1977 
«περί Υπουργείου Εθνικής Αμύνης και των Οργάνων της 
Ανωτάτης Διοικήσεω: και Ελέγχου των Ενόπλων Δυ¬ 
νάμεων» (ΦΕΚ 218Α/77). 

ζ) Τη γνώμη του ΑΝΣ (Πρακτικό αριθμός 53/24.10.85) 
και την υπ’ αριθμ. 24/15.1.1986 γνωμοδότηση του Συμ¬ 
βουλίου . της .Επικράτειας, με πρόταση των Υπουργών 
Αναπληρωτή Εθνικής" Άμυνας και Εμπορικής Ναυτιλίας, 
αποφασίζουμε : 

Άρθρο μόνο. 

Για τους Δοκίμους Σημαιοφόρους Λιμενικούς της τά- 
ξεως 1985-1986, οι. εκπαιδευτικές περίοδοι, που αναφέ- 
ρονται στο άρθρο 11 του Β.Δ - 2.8.1958, ορίζονται ως 
ακολούθως : 

α) Το πρώτο τετράμηνο της χειμερινής περιόδου αρχί¬ 
ζει το δεύτερο δεκαπενθήμερο του Φεβρουάριου 1986 και 
τελειώνει το δεύτερο δεκαπενθήμερο του Ιουνίου 1986. 

β) Η θερινή περίοδος αρχίζει το δεύτερο δεκαπενθή¬ 
μερο του Ιουνίου 1986 και τελειώνει το πρώτο δεκαπενθή¬ 
μερο του Σεπτεμβρίου 1986. 

γ) Το δεύτερο τετράμηνο της χειμερινής περιόδου αρχί¬ 
ζει το πρώτο δεκαπενθήμερο του Οκτωβρίου 1986 και 
τελειώνει το πρώτο δεκαπενθήμερο του Φεβρουάριου 1987. 

δ) Η συμπληρωματική περίοδος αρχίζει το δεύτερο 
δεκαπενθήμερο του Φεβρουάριου 1987 και τελειώνει το 
πρώτο δεκαπενθήμερο του Μαΐου 1987. 

Στους Υπουργούς Αναπληρωτή Εθνικής Άμυνας και 
Εμπορικής Ναυτιλίας, αναθέτουμε τη δημοσίευση και εκτέ¬ 
λεση αυτού του Προεδρικού Διατάγματος. 

Αθήνα, 26 Φεβρουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

^ ΑΝΑΠΛΗΡΩΤΗΣ ΕΘΝΙΚΗΣ ΑΜΥΝΑΣ ΕΜΠΟΡΙΚΗΣ ΝΑΥΤΙΛΙΑΣ 

ΑΝΤΩΝΙΟ! ΔΡΟΣΟΓΙΑΝΝΗ! ΕΥΣΤΑΘΙΟ! ΑΛΕ8ΑΝΑΡΗ! 


Σύσταση μόνιμων θέσεων και κλάδων Τεχνικού Προσω¬ 
πικού στο Ταμείο Χρηματοδοτήσεως Δικαστικών Κτι¬ 
ρίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 10 παράγραφος 2 εδάφιο, 
τελευταίο του Ν. 1476/1984 «Διορισμός σε μόνιμες θέσεις 
του προσοιπικού με σχέση εργασίας ιδιωτικού δικαίου 
του Δημοσίου, των Ν.Π.Δ.Δ., των ΟΤΑ και άλλες δια¬ 
τάξεις» (ΦΕΚ 136 Α'). 

2. Τις διατάξεις του άρθρου 24 παράγραφος 5 του 
Νόμου 1558/1985 (ΦΕΚ 137/τ.Α'/85) «περί Κυβερνή- 

σεως και κυβερνητικών οργάνων». 

3. Την απόφαση του Πρωθυπουργού και του Υπουργού 
Προεδρίας της Κυβέρνησης αριθμός 8257/9.8.1985 «Ανά¬ 
θεση αρμοδιοτήτων στον Υφυπουργό Προεδρίας της Κυ¬ 
βέρνησης Μιλτιάδη Παπαϊωάννου» (ΦΕΚ 492/Β/9.8.85). 

4. Τις αποφάσεις του Διοικητικού · Συα3ουλίου του 
ΤΑΧΔΙΚ αριθμοί 479 και 487/85. 

5. Την υπ’ αριθμό 1027/85 γνωμοδότηση του Συμ¬ 
βουλίου της Επικράτειας, μετά από πρόταση των Υπουργών 
Προεδρίας Κυβερνήσεως, Δικαιοσύνης και Οικονομικών, 
αποφασίζουμε : 

Άρθρο 1. 

Συνιστώνται στο Ταμείο Χρηματοδοτήσεως Δικαστικών - 
Κτιρίων κλάδοι τεχνικού Π ροσωπικού και' μόνιμες θέσεις 
στους κλάδους αυτούς, που δεν υπερβαίνουν - αυτές που 
προβλέπονται από τις διατάξεις του Νομοθετικού Διατά¬ 
γματος 1017/71 και του Προεδρικού Διατάγματος 625/1978 
καί που καταργήθηκαν, με το πρώτο εδάφιο της παρα¬ 
γράφου 2 του άρθρου 10 του Νομοθετικού Διατάγματος 
1476/84, ως εξής: 

1. Κλάδος ΑΤ2 Τεχνικών 

Μηχανολόγων - Ηλεκτρολόγων : Θέση : Μία (1) με 
βαθμούς 8ο-4ο. 

2. Κλάδος ΜΕ Συντηρητών κτιρίων : 

Θέσεις : εννέα (9) με βαθμούς 10ο-6ο 

α) Συντηρητών Η/Μ εγκαταστάσεων : Θέσεις επτά (7) 
με βαθμούς 10ο-6ο. 

β) Συντηρητών μηχανολογικών εγκαταστάσεων υγιει¬ 
νής (υδοαυλικοί-ψυκτικοί) : Θέσεις δύο (2) με βαθμούς 
10ο-6ο. 

Άρθρο 2. 

Ως προσόντα για την πλήριοση των θέσεων του άρθρου 1 
του διατάγματος αυτού, ορίζονται : 

α) Για τον κλάδο ΑΤ2 : 

(1) Δίπλωμα μηχανολόγου μηχανικού ή ηλεκτρολόγου 
μηχανικού ή μηχανολόγου-ηλεκτρολόγου μηχανικού Ανώ¬ 
τατου Εκπαιδευτικού Ιδρύματος της ημεδαπής ή ισότιμο 
αλλοδαπής. 

(2) Άδεια ασκήσεως επαγγέλματος, καθώς και πεντα¬ 
ετής ευδόκιμος άσκηση του επαγγέλματος σε συντηρήσεις 
ή μελέτες ή εκτελέσεις σε συναφή έργα. 

β) Για τον κλάδο ΜΕ : 

(1) Πτυχίο αντίστοιχης ειδικότητας αναγνωρισμένου 
τεχνικού ή επαγγελματικού Λυκείου ή σχολής μέσης 
εκπαίδευσης ή σχολής μαθητείας ΟΑΕΔ. Σε περίπτωση 
μη κάλυψης των θέσεων με υποψηφίους με το ανωτέρω 
προσόν, πτυχίο αναγνωρισμένης κατώτερης σχολής ή σχολής 
μαθητείας ΟΑΕΔ αντίστοιχης ειδικότητας και 

(2) Άδεια άσκησης επαγγέλματος εκ μέρους της αρμό¬ 
διας αρχής και προϋπηρεσία σε συναφείς εγκαταστάσεις. 

Στον Τπουργό Δικαιοσύνης, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 5 Μαρτίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

γ«)ΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΙΚΑΙΟΣΥΝΗΣ 

ΜΙΛΤ. ·ΛΠΑ*Γ&ΑΝΝΟΥ ΓΕΠΡΓ. ■ ΑΛΚΧ. ΜΑΓΚΑΚΗΧ 

ΟΙΚΟΝΟΜΙΚΟΝ 

ΔΗΜΗΤΡΙΟΣ ΤΧΟΒΟΛΑΧ 


( 4 ) 

ΠΡΟΕΔΡΙΚΟ ΔΙΑΤΑΓΜΑ ΥΠ* ΑΡΙ0. 83 

Συμμόρφωση προς τις διατάξεις της 82/505/ΕΟΚ από¬ 
φασης του Συμβουλίου των Ευρωπαϊκών Κοινοτήτων 
«περί συνάψεως της συμφωνίας σχετικά με τις έκτακτες 
διεθνείς επιβατικές οδικές γραμμές που εκτελούνται με 
πούλμαν και λεωφορεία (ΑδΟΒ)» και λήψη μέτρων σε 
εκτέλεση του Κανονισμού 56/1983 των ίδιων Κοινοτήτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις : α) της παραγράφου 4 του άρθρου 6 
του Ν. 1440/1984 (ΦΕΚ 70/Α/1984) «Συμμετοχή της 
Ελλάδος στο κεφάλαιο, στα αποθεματικά και στις προ- 
'βλέψεις της Ευρωπαϊκής Τράπεζας Επενδύσεων, στο κε¬ 
φάλαιο της Ευρωπαϊκής Κοινότητος Άνθρακος και Χά- 
λυβος και του Οργανισμού Εφοδιασμού ΕΤΡΑΤΟΜ», με 
το οποίο τροποποιούνται οι διατάξεις του Ν. 1338/1983 
(ΦΕΚ 34/Α/1983) «Εφαρμογή του Κοινοτικού Δικαίου», 
β) της κοινής απόφασης του Πρωθυπουργού και του 
Υπ,ουργού Εθνικής Οικονομίας 20862/2.8.1985 (ΦΕΚ 
481/Β/2.8.1985) «Ανάθεση αρμοδιοτήτων στους Υφυ¬ 
πουργούς Εθνικής Οικονομίας», γ) της κοινής απόφασης 
του Πρωθυπουργού και του Υπουργού Μεταφορών και 

Επικοινωνιών ΔΟΝΣ 14233/85 (ΦΕΚ 453/Β/12.8.85) 

«Ανάθεση αρμοδιοτήτων Υπουργού Μεταφορών και Επι¬ 
κοινωνιών στον Υφυπουργό Μεταφορών και Επικοινωνιών». 

2. Την 897/1985 γνωμοδότηση του Συμβουλίου της 
. Επικρατείας, με πρόταση των Υφυπουργών Εθνικής Οι¬ 
κονομίας και Μεταφορών και Επικοινωνιών, αποφασίζουμε : 

Άρθρο 1. 

Το διάταγμα αυτό έχει σκοπό : 
α) Τη συμμόρφωση προς τις διατάξεις της 82/505/ΕΟΚ 
απόφασης του - Συμβουλίου των Ευρωπαϊκών Κοινοτήτων, 
της 12ης Ιουλίου 1982, που δημοσιεύθηκε στην ελληνική 
γλώσσα στην επίσημη εφημερίδα των Ευρωπαϊκών Κοι¬ 
νοτήτων (τόμος Ε-230, της 5 Αυγούστου 1982, σελίς 38) 
και με την οποία κυρώθηκε η διεθνής συμφωνία ΑδΟΒ, 
καθώς και 

β) Τη λήψη μέτρων σε εκτέλεση του Κανονισμού (ΕΟΚ) 
56/1983, της 16ης Δεκεμβρίου 1982 του Συμβουλίου 
των Ευρωπαϊκών Κοινοτήτων «σχετικά με την εκτέλεση 
της συμφωνίας περί των εκτάκτων διεθνών επιβατικών 


οδικών γραμμών που εκτελούνται με πούλμαν ή λεωφορεία 
(ΑδΟΒ)», που δημοσιεύθηκε στην ελληνική γλώσσα στην 
επίσημη εφημερίδα των Ευρωπαϊκών Κοινοτήτων (τόμος 
Ε.10, της 13 ΙανουαρίοΜ 1983, σελίς 1). 

Άρθρο · 2; 

1. Οι έκτακτες διεθνείς οδικές επιβατικές μεταφορές, 
όπως ορίζονται στο άρθρο 2 της Συμφωνίας ΑδΟΒ, διε- 
νεργούνται με την εποπτεία του Υπουργείου Μεταφορών 
και Επικοινωνιών, που είναι αρμόδιο για τη λήψη όλων 
των αναγκαίων μέτρων για την εφαρμογή της Συμφωνίας 
και ειδικότερα για την : 

. α) Έκδοση και .ανανέωση του έγγραφου, ελέγχου, που 
αναφέρεται στο άρθρο 6 της Συμφωνίας. 

β) Έκδοση της άδειας μεταφοράς για τα έκτακτα* 
δρομολόγια,, που αναφέρονται στο άρθρο 2 παρ. 1 περίπτ. γ' 
της αυτής Συμφωνίας και δεν πληρούν τις προϋποθέσεις 
της παρ. 2 του άρθρου “5 της ίδιας Συμφωνίας. 

γ) Δυνατότητα σύναψης συμφωνιών με άλλα συμβαλ¬ 
λόμενα κράτη για την κατάργηση του. καταλόγου των 
επιβατών, που προβλέπεται στο σημείο 6 του φύλλου κυ¬ 
κλοφορίας. ι 

δ) Παρακολούθηση τής τήρησης των διατάξεων της 
Συμφωνίας από τους μεταφορείς και την ενημέρωση των 
άλλων κρατών-μελών για τις παραβάσεις που έχουν γίνει 
στο ελληνικό έδαφος από μεταφορείς που έχουν έδρα σ' 
αυτά. 

2. Οι αιτήσεις για την έκδοση των πιο πάνω εγγράφων 
και εγκρίσεων, υποβάλλονται στο Υπουργείο Μεταφορών 
και Επικοινωνιών μέσω και με γνώμη του ΕΟΤ. 

3. Η διάρκεια ισχύος του βιβλίου φύλλων κυκλοφορίας 
του άρθρου 7 της Συμφωνίας, ορίζεται σε ένα Γ ηρόνο. Τα 
αντίγραφα των φύλλων κυκλοφορίας, .φυλάσσονται από τις 
επιχειρήσεις για πέντε (5) τουλάχιστον χρόνια, ώστε να 
βρίσκονται στη διάθεση των αρμόδιων υπηρεσιών, ενώ ι 
τα πρωτότυπα μετά το τέλος κάθε ταξιδιού και μέσα σε 
προθεσμία δέκα (10) ημερών, υποβάλλονται στην αρμόδια 
υπηρεσία που* τα χορήγησε για έλεγχο και στη συνέχεια 
στέλνονται στην υπηρεσία στατιστικής . του Υπουργείου 
Μεταφορών και Επικοινωνιών. Μετά τη λήξη της ετήσιας 
ισχύος του βιβλίου φύλλων κυκλοφορίας ή την εξάντλησή 
του, χορηγείται νέο με την επίδειξη του παλαιού και των 
αντιγράφων φύλλων κυκλοφορίας που χρησιμοποιήθηκαν. 

Άρθρο 3. | 

Ο έλεγχος της εφαρμογής και τήρησης των διατάξεων 
της Συμφωνίας ΑδΟΒ, ασκείται από το Υπουργείο Με¬ 
ταφορών και Επικοινωνιών σε συνεργασία με τις υπηρεσίες 
του ΕΟΤ και τις τελωνειακός και αστυνομικές αρχές, 
σύμφωνα με τα ειδικότερα καθοριζόμενα στα παρακάτω | 

άρθρα. <&. ΐ 

! 

Άρθρο' 4. 

1. Πριν από τη διενέργεια έκτακτης διεθνούς οδικής 
μεταφοράς με χώρες που έχουν επικυρώσει τη Συμφωνία ’ 
ΑδΟΒ, η επιχείρηση μεταφοράς ;προσκομίζει στην πλη- ί 
σιέστερη προς την έδρα τής υπηρεσίας του ΕΟ 1 η στην ι 
τουριστική αστυνομία συμπληρωμένο φύλλο του βιβλίου 
φύλλων κυκλοφορίας για θεώρηση. 

2. Οι αρμόδιες τελωνειακός αρχές των συνόρων, δεν 
επιτρέπουν τη διέλευση τουριστικών λεωφορείων, αν δεν 
ελέγξουν και δεν διαπιστώσουν ότι : 

α) Υπάρχει συμπληρωμένο και θεωρημένο φύλλο κυ¬ 
κλοφορίας. 

β) Τα πρόσωπα.που μεταφέρονται ταυτίζονται μ’ αΰτα 
που αναγράφονται στο φύλλο του βιβλίου δρομολογίων. 

3. Κατά την επιστροφή τουριστικού λεωφορείου, με . 
το οποίο, πραγματοποιήθηκε ταξίδι κλειστών θυρών, η 
διαδρομή μετάβασης με επιβάτες και διαδρομή επιστροφής ' 

χωρίς επιβάτες, οι αρμόδιες τελωνειακός αρχές των συ¬ 
νόρων διενεργούν έλεγχο για να διαπιστώσουν : 

α) Στην πρώτη περίπτωση, αν οι επιβάτες που μετα- 
φέρονται κατά τη διαδρομή επιστροφής ταυτίζονται με 
αυτούς που μεταφέρθηκαν στη διαδρομή μετάβασης, σύμ¬ 
φωνα με τα φύλλα του βιβλίου δρομολογίων. 

. β)'Στη δεύτερη περίπτωση, αν το λεωφορείο επιστρέφει 
πραγματικά χωρίς επιβάτες. 

4. Αν κατά τον .έλεγχο διαπιστωθεί, ότι οι επιβάτες 
που μεταφέρονται κατά τη διαδρομή επιστροφής δεν ταυ¬ 
τίζονται με αυτούς που μεταφέρθηκαν' κατά τη διαδρομή 
μετάβασης, ενημερώνεται αμέσως η αρμόδια υπηρεσία 
του ΕΟΤ ή της τουριστικής αστυνομίας, καθώς και το 
Υπουργείο Μεταφορών και Επικοινωνιών, για την επι¬ 
βολή των προβλεπόμενων κυρώσεων κατά της επιχείρησης 
της μεταφοράς. 

5, Εφόσον στην περίπτωση της παρ. 3, περίπτ. β' 
του άρθρου αυτού διαπιστωθεί, ότι το λεωφορείο επιστρέφει 
με επιβάτες, ενημερώνονται αμέσως οι αρμόδιες υπηρεσίες 
του Υπουργείου Μεταφορών και Επικοινωνιών και του 
ΕΟΤ. Στην περίπτωση του προηγούμενου εδαφίου,, επι¬ 
βάλλονται οι προβλεπόμενες κυρώσεις κατά των παραβατών. 

. 6. Στην περίπτωση που η διαδρομή μετάβασης γίνεται 
χωρίς επιβάτες, για την παραλαβή επιβατών από άλλη 
χώρα-μέλος, οι αρμόδιες τελωνειακός αρχές των συνόρων 
ελέγχουν την ύπαρξη σχετικών εγγράφων που να αποδει- 
κνύουν, ότι η . μεταφορά γίνεται σύμφωνα με τις διατάξεις 
της παρ. 2 του άρθρου 5 της Συμφωνίας. 

7. Ο ίδιος έλεγχος, που προβλέπεται στις προηγούμενες 
παραγράφους του άρθρου τούτου για τα ελληνικά λεωφορεία, 
διενεργείται και κατά την είσοδο και έξοδο των λεωφορείων, 
η άδεια κυκλοφορίας των οποίων έχεο- εκδοθεί από άλλα 
συμβεβλημένα κράτη. . 

Άρθρο ι 5. 

1. Στους έλληνες μεταφορείς ή στους μεταφορείς που 
έχουν την έδρα τους σε άλλο κράτος-μέλος των Ευρωπαϊκών 
Κοινοτήτων οι οποίοι παραβαίνουν τις διατάξεις του Κα¬ 
νονισμού 56/83, της συμφωνίας ΑδΟΚ, καθώς και τις 
διατάξεις του διατάγματος αυτού, επιβάλλονται, με από¬ 
φαση του νομάρχη της έδρας του τελωνείου εισόδου ή εξό¬ 
δου που κάνει το σχετικό έλεγχο οΓ κατωτέρω διοικητικές 
κυρώσεις : 


α) Από 25.000-50.000 δρχ. χρηματικό πρόστιμο υπέρ 
του Δημοσίου. 

β) Αφαίρεση της άδειας κυκλοφορίας, αν πρόκειται 
για έλληνα μεταφορέα, από 1 έως 12 μήνες και απαγόρευση 
εισόδου λεωφορείων του στην Ελλάδα από 1 έως 12 μήνες 
αν πρόκειται για αλλοδαπό. 

,Οι διοικητικές κυρώσεις της παραγράφου αυτής, επι¬ 
βάλλονται και στους μεταφορείς οι οποίοι έχουν την έδρα 
τους σε κράτος που έχει συμβληθεί στη συμφωνία ΑδΟΚ 
και το οποίο δεν είναι μέλος των Ευρωπαϊκών Κοινοτήτων 
(Ε.Κ.). 

2. Οι ανωτέρω διοικητικές κυρώσεις, επιβάλλονται δια¬ 
ζευκτικά η αθροιστικά αναλογα με τη σοβαρότητα της 
παράβασης και τον τρόπο διάπραξής. της. 

3. Σε περίπτωση υποτροπής, οι ανωτέρω διοικητικές 
κυρώσεις διπλασιάζονται. 

Στον Υφυπουργό Μεταφορών και Επικοινωνιών, ανα¬ 
θέτουμε τη δημοσίευση και εκτέλεση το,υ παρόντος δια¬ 
τάγματος. 

Αθήνα, 5 Μαρτίου 1986 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΙΑΡΤΖΧΤΑΚΗΣ 

ΟΙ ΥΦΥΠΟΥΡΓΟΙ 

ΕΘΝΙΚΗ! ΟΙΚΟΝΟΜΙΑ! ΕΘΝΙΚΗΣ ΟΙΚΟΝΟΜΙΑΣ 

ΠΑΝΑΓΙΩΤΗ* ΡΟΥΜΕΛΙΩΤΗ* ΓΙΑΝΝΟΧ ΠΑΠΑΝΤΩΝΙΟΥ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΟΝ 

ΑΛΕΖΛΝΔΡΟΧ ΡΟΥΧΧΟΠΟΥΛΟΧ 


ΔΙΟΡΘΩΧΕΙΣ ΣΦΑΛΜΑΤΩΝ 

, ( 5 ), 

Στ{ 611/3.12^85 Π. Δ/γμα αρμοδιότητας Υπουργείου 
Εξωτερικών και Δημ. Τάξης, που δημοσιεύτηκε στο 226/ 
31.12.85 ΦΒΚ τεύχος Α' επιφέρεται η εξής διόρθωση 

Στην παράγραφο 6 του σκεπτικού μετά τη λέξη «αριθμό» 
διαγράφεται ο αριθμός «818/85» και γράφεται ο σωστός 
αριθμός «816/85». 

(Από το Υπουργείο Εσωτερικών και Δημόσιας Τάξης). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


